*Arbeideren* var Norges Kommunistiske Partis hovedorgan gjennom 1930-tallet, fra den ble opprettet i 1929 til andre verdenskrig kom og den ble stanset av tyskerne i august 1940.
NTH-studenten og seinere ingeniøren Oddvar Nestvold leser *Arbeideren* i mars 1940, like før det tyske angrepet på Norge under krigen. Nestvold ble arrestert og sendt til Falstad fangeleir, men flyktet til Sverige. Foto: Trondheim byarkiv 
***Arbeideren*** var Norges Kommunistiske Partis sentralorgan fra 1929 til krigen kom og den ble stanset av tyskerne i august 1940.

*Arbeideren* ble startet etter at NKPs hovedorgan i Oslo, *Norges Kommunistblad*, gikk konkurs sist i oktober 1929. NKP kunne ikke være uten et sentralt partiorgan og et talerør i hovedstaden, og måtte starte ny avis. De hentet navnet fra partiets avis på Hamar, *Arbeideren og Gudbrandsdalens Arbeiderblad*, som hadde gått inn 4. oktober. Navnet ble *Arbeideren*, og første utgave forelå 2. november 1929. Avisen kom først ut som ukeavis, og fra 1931 som dagsavis.

Avisen var den første som ble stanset av den tyske okkupasjonsmakten i 1940, nærmere bestemt 14. august. *Arbeideren* var den eneste av hovedstadsavisene som nektet å trykke et opprop fra Vidkun Quisling den 10. april. For å ikke gi det nye regimet et påskudd til å stanse avisen, ble det unnlatt å gi ut avisen denne dagen.

Allerede 25. april ble en betydelig del av opplaget beslaglagt etter et skarpt angrep på Nasjonal Samling og fascismen på første side. På samme måte var avisen kritisk til kong Haakon 7 og regjeringen Nygaardsvold som avisen på lederplass gav følgende kommentar: «har latt Norge i stikken». Også alliansen med Storbritannia fikk gjennomgå i tråd med NKPs holdning som følge av ikke-angrepspakten mellom Tyskland og Sovjetunionen.

Blant annet avisens språkbruk i 1940 gjorde at det ble vurdert landssviksak under rettsoppgjøret etter krigen, men saken ble henlagt ettersom redaktør Henry Wilhelm Kristiansen døde i tysk konsentrasjonsleir.

Avisen ble i 1945 erstattet av *Friheten* som partiets hovedorgan.

Redaktører
----------

* Arvid G. Hansen (1929-1931)
* Johan Strand Johansen (1931-1932)
* Reinert Torgeirson (1932)
* Erling Bentzen (1932-1934)
* Henry Wilhelm Kristiansen (1934-1940)

Se også
-------

* NKPs presse

Referanser
----------

1. ↑  Rønning, Ole Martin (2010). «Arbeideren». I Flo, Idar. *Norske aviser fra A til Å*. Norsk presses historie 1660–2010. fire. Oslo: Universitetsforlaget. s. 39. ISBN 978-82-15-01604-7.
2. ↑  Universitetsbiblioteket i Oslo (1973). *Norske aviser 1763-1969 : en bibliografi*, s. 108.

Portal: Litteratur

| * v
* d
* r
NKP-pressen |
| --- |
| Aviser | *Angrep* **·** *Arbeideren* (Brumunddal) **·** *Arbeideren* (Hamar) **·** *Arbeideren* (Oslo) **·** *Arbeidet* **·** *Avant-Garden* (NKU) **·** *Buskerud-Arbeideren* **·** *Dagens Nyheter* **·** *Finnmark Fremtid* **·** *Follo Arbeiderblad* **·** *Fosna-Arbeideren* **·** *Friheten* (Nordland) **·** *Friheten* (Oslo) **·** *Fritt Folk* **·** *Glomdalens Arbeiderblad* **·** *Gudbrandsdalens Arbeiderblad* **·** *Hardanger Arbeiderblad* **·** *Klassekampen* (NKU) **·** *Lillestrøm Blad* **·** *Lørenskog-Arbeideren* **·** *Mossingen* **·** *Møre Arbeiderblad* **·** *Nordlands Arbeiderblad* **·** *Nordlys* **·** *Norges Kommunistblad* **·** *Ny Dag* **·** *Ny Tid* (Oslo) **·** *Ny Tid* (Trondheim) **·** *Ny Tid* (Tønsberg) **·** *Rogalands Arbeiderblad* **·** *Rogalands Fremtid* **·** *Rød Front* **·** *Sannheten* **·** *Solør-Arbeideren* **·** *Sunnhordland Kommunistblad* **·** *Sunnhordland Arbeiderblad* **·** *Telefolkets Fridom* **·** *Telemark Kommunistblad* **·** *Troms Arbeiderblad* **·** *Troms Fylkes Kommunistblad* **·** *Vardø Framtid* **·** *Vestfold Arbeiderblad* **·** *Vestkysten* **·** *Østfold Arbeiderblad* **·** *Øst-Finnmark* |
| Tidsskrifter | *Gnisten* **·** *Kommunisten* **·** *Proletaren* **·** *Unge Viljer* (NKU) **·** *Vår Vei* |
| Illegale aviser | *Alt for Norge* **·** *Alt for Norge* (Bergen) **·** *Avantgarden* **·** *Bonden* **·** *Bygd og By* **·** *Den norske kvinne* **·** *Folkets Røst* **·** *Fortroppen* **·** *Fridom* **·** *Friheten* **·** *Fritt Fram* **·** *Kjennsgjerninger* **·** *Kvinnefronten* **·** *Norsk Ungdom* **·** *Norsk vilje* **·** *Radio-nytt* **·** *Sabotøren* |
| Bedriftsaviser | *Hammer’n* **·** *Verksteds-Arbeideren* |
| Kommunistpressens Samvirkelag |

|  |  |
| --- | --- |
| Oppslagsverk/autoritetsdata | Store norske leksikon
 |